Adam Borzęcki
Adam Borzęcki (s. 6. toukokuuta 1978 Gdańsk, Puola) on puolalais-saksalainen jääkiekkopuolustaja, joka pelasi kaudella 2016–2017 Saksan toiseksi korkeimmalla sarjatasolla DEL2-liigan Bietigheim Steelersissa. Hän toimi joukkueen kapteenina. Elite Prospects -sivuston Ulf Anderssonin mukaan Borzęcki on puolustava puolustaja, joka on käyttökelpoinen alivoimalla. Hän on pelannut urallaan kotimaidensa lisäksi myös Ruotsissa ja Pohjois-Amerikassa.
Adam Borzęcki
Borzęcki on Stoczniowiec Gdańskin kasvatti. Hän siirtyi jo 16-vuotiaana Ruotsiin MODO Hockeyn junioreihin kaudeksi 1994–1995, mutta Borzęcki palasi sieltä kasvattajaseuraansa vain kolmen kuukauden jälkeen ja debytoi Stoczniowiecin miesten joukkueessa pelaten Polska Liga Hokejowassa loppukaudella yhden ottelun. Kaudella 1995–1996 hän pelasi Stoczniowiecissä ja Zagłębie Sosnowiec yhteensä 30 runkosarjaottelua tehden yhden syöttöpisteen. Kaudella 1996–1997 Borzęcki pelasi Olimpia Sosnowiecin (aiemmin Zagłębie Sosnowiec) riveissä Itä-Euroopan liigaa.